Ivan (19) ima dvije tetovaže Karleuše: 'Mama je bila u šoku'

Ovo mi je druga tetovaža koja je povezana s Jelenom. Prva je stih iz Karleušine pjesme 'Bankina' koje glase: Između da budem ne znam ja, il' sam sreća ili nesreća, a druga je njezin lik

<p>Nije tajna da brojni obožavatelji popularnih glazbenika tetoviraju upravo njihove likove i tako daju do znanja koliko su ludi za njima. Neki su tijelo ukrasili tetovažama <strong>Mate Miše Kovača </strong>(78), <strong>Maje Šuput </strong>(39) i <strong>Dražena Zečića</strong> (51), a nedavno se i folk pjevačica <strong>Jelena Karleuša</strong> (41) na društvenim mrežama pohvalila tetovažama svojeg lika. </p><p><strong>POGLEDAJTE VIDEO:</strong></p><p>- Imam najbolje obožavatelje na svijetu - napisala je Karleuša ispod niza fotografija tetovaža. Obožavatelji čije je pjevačica objavila fotografije lik pjevačice tetovirali su na ruku, a jedan od njih je i 19-godišnji<strong> Ivan Vrček </strong>koji dolazi iz Bilja, malog mjesta pored Osijeka. </p><p>- Ovo mi je druga tetovaža koja je povezana s Jelenom. Prva je stih iz Karleušine pjesme 'Bankina' koje glase: <em>Između da budem ne znam ja, il' sam sreća ili nesreća</em>, a druga je njezin lik - priča nam Ivan koji je prošle godine na koncertu od Jelene Karleuše u Osijeku glasno pjevao iz prvih redova.</p><p>I dok neki smatraju kako je potpuno suludo tetovirati lik omiljenog pjevača, Ivan ne vidi ništa loše u tome. </p><p>- Odlučio sam tetovirati Jelenu Karleušu zbog toga što poštujem borbenost, lik, djelo i glazbenu karijeru te angažiranost za ljudska prava koje ona zastupa. Stoga sam napravio tetovažu ove snažne žene na svojoj ruci jer mi je jedna od velikih inspiracija u pogledu na život - priča Ivan te smatra kako u budućnosti neće zažaliti zbog tetovaža.</p><p>- Jako cijenim njezinu kvalitetu u glazbi jer je jedinstvena i na neki način posebna. Oboje smo umjetnici - govori 19-godišnjak koji u Splitu studira Dizajn vizualnih komunikacija, a u slobodno vrijeme voli crtati. Ivan je završio umjetničku školu u Osijeku, a u desetom mjesecu predstavit će svoje slike u jednoj galeriji u Splitu. </p><p>Ipak, njegovi roditelji i nisu baš bili presretni kad se Ivan pojavio s tetoviranim likom folk dive. </p><p>- Reakcija roditelja bila je malo šokantna, pogotovo s mamine strane, ali su prihvatili odluku. Ostalom dijelu obitelji se svidjelo, a neki su posebno oduševljeni. </p><p>19-godišnjak za sad u planu nema tetovirati još nekog celebrityja, jer kako kaže, sve je stvar trenutka. </p><p>- Nijedna me osoba nije inspirirala kao Jelena, ali nikad se ne zna. Sve je stvar trenutka i značenja koje bi me privuklo da istetoviram još nešto - zaključio je. </p><p>I sama pjevačica blizu dlana ima tetovirana imena svojih kćeri - <strong>Atine </strong>(11) i <strong>Nike</strong> (10). </p><p><a href="https://joomboos.24sata.hr/bez-srama/ovi-horoskopski-znakovi-su-jako-zli-od-njih-se-treba-maknuti-13395"><strong>GAZE DRUGE DA BI USPJELI: Ovo je najzločestiji horoskopski znak</strong></a></p><p><strong>POGLEDAJTE VIDEO SERIJAL 'ZEZANCIJA' S IVANOM ŠARIĆEM: </strong></p><p> </p>